पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना के इलाज में ऑक्सीजन की कमी की समस्या कुछ हद तक खत्म होती दिख रही है तो रेमडेसिविर इंजेक्शन को लेकर मारामारी खत्म होने का नाम नहीं ले रही। अस्पतालों में भर्ती मरीजों के हाल ऐसे हैं कि जितना डोज इस इंजेक्शन का निर्धारित है उसके मुताबिक पेशेंट को यह मिल ही नहीं पा रहा है।
70 से 80 फीसदी तक जिन मरीजों का लंग्स खराब हो चुका है क्लीनिक स्थिति खराब है उनको 6 इंजेक्शन 5 दिनों में लगना चाहिए, पर हो यह रहा है कि ये समय पर मिल ही नहीं पा रहे हैं। सैकड़ों पीड़ितों को पहला डोज ही मिल जाए यह भी किसी चुनौती से कम नहीं है।
प्रशासन के कई तरह के दावे और वादों के बाद भी रेमडेसिविर की सप्लाई आपूर्ति का अनुपात अभी भी डँवाडोल है। मरीज की जान साँसत में है और जिम्मेदार रजिस्टर मेनटेन कर विधिवत आपूर्ति की खानापूर्ति में लगे हैं। असल पीड़ा कोई समझने तैयार ही नहीं है िक इंजेक्शन का पूरा डोज मरीजों को नहीं मिल पा रहा है।
अभी भी जरूरत के मुकाबले आधे या फिर उससे कम ही मिल रहे इंजेक्शन, 8 और 9 दिन तक में पूरा हो पा रहा 5 दिन का डोज
अधूरे डोज का यह असर
रेमडेसिविर का इंजेक्शन 35 फीसदी लंग्स खराब होने पर जरूरी होता है। इसका पहला डोज एक दिन में दो इंजेक्शन का रहता है कुल 6 इंजेक्शन 5 दिन में लगते हैं। कभी 8 दिन में डोज पूरा हो रहा तो कभी 9 दिन में मिल पाता है। इन हालातों में एक्सपर्ट कहते हैं कि लंग्स जो डैमेज है उसकी रिकवरी रेट बेहतर नहीं है।
सीनियर मेडिकल स्पेशलिस्ट डॉ. दीपक बहरानी कहते हैं िक मरीज के इलाज में गंभीर स्थिति होने पर कोई भी दवा का ब्रेक होना गलत है। इस तरह के प्रोसेस में पेशेंट के हेल्थ पर असर स्वाभाविक है। इंजेक्शन की नियमित सप्लाई के लिए और बेहतर कोशिश हर हाल में जल्द होना चाहिए।
अभी दो तरह के रेट
शहर में अभी रेमडेसिविर के इंजेक्शन रेडक्रॉस से बिना बिल के 2250 रुपए में मिल पा रहा है। निजी सप्लायर से यह 2792 रुपए में मिल पाता है। दोनों कंपनियाँ अलग अलग हैं, इसकी दोनों की एमपआरपी करीब 3900 रुपए है।
यह इंजेक्शन जब माँगा जाता है तुरंत मिल जाए ऐसा बिल्कुल नहीं है पीड़ित के परिजन जब थक-हार जाते हैं तभी यह पेशेंट तक पहुँच पाता है। अनेक पेशेंट तो पहले डोज को लेकर ही अस्पतालों से लेकर प्रशासन से जुड़े अधिकारियों और सप्लायर तक चक्कर काटते रहते हैं।
इंजेक्शन मिले तो कैसे
अस्पतालों में भर्ती मरीज के अनुपात को देखा जाए तो फिलहाल 2000 इंजेक्शन हर दिन चाहिए। इस डिमाण्ड से विपरीत इंजेक्शन कभी 682 मिलते हैं तो कभी 400 तो कभी 900 और कभी कुछ और संख्या में मिलते हैं जितनी माँग है उसके अनुसार कभी नहीं मिल सके। यह डिमाण्ड और अधूरी कम सप्लाई का अंतर मरीजों के लिए जानलेवा साबित हो रहा है। एक्सपर्ट का मानना है कि इसका असर मृत्यु दर पर भी पड़ेगा, यह घटेगी नहीं बल्कि बढ़ेगी।पी-4
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn